Britaniyalik tennischi Endi Marrey Fransiya Ochiq chempionatining ikkinchi finalchisi bo‘ldi. U 3 iyunda bo‘lib o‘tgan yarimfinal bahsida shveysariyalik tennischi Sten Vavrinkani 6:4, 6:2, 4:6, 6:2 hisobida mag‘lub etdi. Endi Marrey finalda jahonning birinchi raketkasi, serbiyalik tennischi Novak Jokovich bilan bosh mukofot uchun kurashadi. Serbiyalik tennischi yarimfinalda avstriyalik Domenik Timni yutgandi. Jokovich "Katta dubulg‘a" seriyasiga kiruvchi ushbu musobaqani birinchi bor qo‘lga kiritishi mumkin.